kardosdrur/scandi-wiki huggingface dataset:
EM i fodbold for kvinder 1989

Europamesterskabet i fodbold for kvinder 1989 var det tredje EM for kvinder arrangeret af UEFA. Slutrunden, bestående af fire hold, blev afviklet i Vesttyskland 28. juni – 2. juli 1989. Kampene blev spillet i Osnabrück, Siegen og Ludenscheid.

17 hold deltog i turneringen. Først spillede de en kvalifikationsrunde bestående af 3 grupper á 4 hold og 1 gruppe á 5 hold, hvorfra de to bedste gik videre til kvartfinalerne, der blev spillet både ude og hjemme. Vinderne af kvartfinalerne kvalificerede sig til slutrunden, der bestod af semifinalerne, bronzekampen og finalen.

Værtslandet Vesttyskland blev europamester efter finalesejr på 4-1 over de forsvarende mestre fra Norge. Danmark blev slået af Sverige i kvartfinalen og kvalificerede sig dermed ikke til slutrunden.

Kvalifikationsrunde

Kvartfinaler 
 Danmark – Sverige 2-6 (1-5, 1-1)
 Norge – Holland 5-1 (2-1, 3-0)
 Tjekkoslovakiet – Vesttyskland 1-3 (1-1, 0-2)
 Italien – Frankrig 4-1 (2-0, 2-1)

Slutrunde

Semifinaler 
 Vesttyskland – Italien 1-1 efs. Vesttyskland vandt 4-3 på straffespark.
 Sverige – Norge 1-2

Bronzekamp 
 Italien – Sverige 1-2 efs.

Finale 
 Vesttyskland – Norge 4-1

1989
Fodbold i 1989
EM i fodbold for kvinder 1991

Europamesterskabet i fodbold for kvinder 1991 var det fjerde EM for kvinder arrangeret af UEFA. Slutrunden, bestående af fire hold, blev afviklet i Danmark 10. – 14. juli 1991. Semifinalerne blev spillet i Hjørring og Frederikshavn, mens Aalborg lagde græstæppe til bronzekampen og finalen.

De 18 deltagende hold spillede først en kvalifikationsrunde bestående af 2 grupper á 3 hold, hvorfra kun vinderen gik videre til kvartfinalerne, og 3 gruppe á 4 hold, hvorfra de to bedste gik videre. Kvartfinalerne blev spillet over to kampe – ude og hjemme, og vinderne af disse kvalificerede sig til slutrunden, der bestod af semifinalerne, bronzekampen og finalen.

Tyskland forsvarede europamesterskabet vundet to år tidligere (af Vesttyskland) efter finalesejr på 3-1 over Norge. Danmark blev slået af Norge i semifinalen efter straffesparkskonkurrence, men vandt bronzekampen mod Italien.

Kvalifikationsrunde

Kvartfinaler 
Norge – Ungarn 4-1 (2-1, 2-0)
Sverige – Italien 1-1 (1-1, 0-0). Italien videre på flest scorede udebanemål.
Danmark – Holland 1-0 (0-0, 1-0 efs.)
England – Tyskland 1-6 (1-4, 0-2)

Slutrunde

Semifinaler 
Danmark – Norge 0-0 efs. Norge vandt 7-8 på straffespark.
Italien – Tyskland 0-3

Bronzekamp 
Danmark – Italien 2-1 efs.

Finale 
Tyskland – Norge 3-1 efs.

Målscorere
4 mål
  Heidi Mohr

1 mål

  Helle Jensen
  Sissy Raith
  Silvia Neid

  Silvia Fiorini
  Birthe Hegstad

Selvmål
 Maura Furlotti (i kampen mod Danmark)

1991
Fodbold i 1991
Tanger

Tanger (; ; ) er en by i det nordlige Marokko med  indbyggere.

Ifølge berbisk mytologi blev byen bygget af Sufax som var søn af Tinjis. Tinjis var gift med berberhelten Antaios. En anden forklaring er at byen blev grundlagt af Herkules. Herkules' grotte er kun nogle få kilometer fra byen og er en stor turistattraktion. Herkules skulle efter sigende have sovet der før han begyndte en af sine prøvelser.

Portugal havde kontrol over byen fra 1471 indtil Storbritannien tog over i 1661. 1679-1684 var byen under belejring af sultan Moulay Ismail. Da briterne trak sig ud i 1684, ødelagde de meget af byen og dens havnefaciliteter. Byen blev genopbygget, men indbyggertallet faldt langsomt, i 1810 var det 5.000. I 1812 købte den amerikanske regering the Legation bygningen. Den var den første ejendom som regeringen købte udenfor USA. (Marokko var det første land der anerkendte USA – i 1777 – som en nation.)

Da Marokko blev delt mellem Frankrig og Spanien i 1912, kom Tanger under international kontrol (Frankrig, Spanien, Storbritannien og i 1928 Italien). Byen blev besat af Spanien i 1940-45.
Tanger blev tilsluttet resten af Marokko, da Marokko i 1956 fik fuld suverænitet.

Transport 
Der er regelmæssig færgesejlads mellem Tanger og Tarifa i Spanien.

Referencer

Eksterne henvisninger 

Fønikien
CBB Mobil

CBB Mobil A/S er et dansk mobiltelefoniselskab, der blev etableret af Peer Kølendorf og Michael Moesgaard Andersen under navnet Club Blah Blah d. 1. oktober 2000. 
CBB Mobils hovedkontor ligger på Frederikskaj 8, 2450 København SV.

Historie 
Selskabet skiftede den 1. oktober 2002 til sit nuværende navn, som er en forkortelse af Club Blah Blah, i et forsøg på med ironi at tiltrække kunder.

CBB blev 1. maj 2004 overtaget af Sonofon (nu Telenor). Sammen med Telmore var CBB Mobil først til at udbyde mobiltelefoni over internettet i Danmark, hvilket gav markant lavere priser. CBB Mobil havde godt 160.000 kunder, da Sonofon købte selskabet for 175 mio. kroner, hvilket svarede til cirka fire procent af det danske mobilmarked på det tidspunkt. Selskabet ledes i dag af Signe Julie Valeur. Der er i maj 2006 76 ansatte i CBB Mobil med en kundebase på mere end 380.000 kunder. I 2006 havde selskabet et overskud på 19,2 mio. kr. og havde på et tidspunkt mere end 400.000 kunder. I januar 2016 havde CBB 550.000 kunder. Colour Mobile og One mobile var brands under CBB Mobil.

Ekstern kilde/henvisning 
 CBB Mobils hjemmeside

Referencer 

Mobilselskaber i Danmark
Etableret i 2000
Telenor
Skippinge Herred

Skippinge Herred var et herred i Holbæk Amt. Herredet hørte i middelalderen under Sjællands Vestersyssel. Det var dengang betydeligt mindre da det kun bestod af Føllenslev-, Særslev sogne i Skippinge Herred, og Vallekilde og Hørve Sogne i Ods Herred. Det blev i 1660 lagt til Kalundborg Amt, der efter forskellige konstellationer af fællesstyre, ved reformen i 1793 blev lagt sammen med de øvrige herreder i Holbæk Amt.

I herredet ligger følgende sogne:
 Aunsø Sogn
 Bjergsted Sogn
 Bregninge Sogn
 Føllenslev Sogn
 Holmstrup Sogn
 Jorløse Sogn
 Sejerø Sogn
 Særslev Sogn
 Viskinge Sogn
 Værslev Sogn

Kilder 
 
 
 Trap Danmark 4. udgave 1921
 DIS-Danmark Amt-Herred-Sogn 

Herreder i Holbæk Amt
Femte Mosebog

Femte Mosebog er den femte bog i Bibelen. Det latinske navn er Deuteronomium ("Den anden lov"), da Femte Mosebog indeholder endnu en gennemgang af Moseloven.

Femte Mosebog er opbygget som en tale holdt af Moses på Jordan-siden af Det Døde Hav. Den indeholder meget lovstof foruden den passus, der gerne kaldes "den jødiske trosbekendelse", Shema, samt et tilbageblik på, hvad der er hændt jøderne. Det er værd at mærke sig kultcentreringen (5 Mos 12), som får sin endelige opfyldelse i Salomos tempel (1 Kong 7-8).

5. Mosebogs struktur 
 1-4	Indledning, tilbageblik over ørkenvandringen.
 5-11	Generelle, formanende ord (parænese), De 10 bud (dekalogen) (5), shema (6,4ff)
 12-26	Love og forskrifter (kasuistik), kultcentrering (12), historisk credo (26)
 27-34	Forbandelser og velsignelser, Moses' sang (32), Moses' velsignelse (33)

Bøger i Det Gamle Testamente
Josvabogen

''Se også Josva, som denne bog er opkaldt efter.

Josvabogen er den sjette bog i Bibelen.

Josvabogens struktur 
 1-12	Indtræden i landet og landnamstid (Jeriko indtages (6))
 13-21	Fordeling af landet stammevis
 22	De østlige stammer vender hjem
 23	Josvas afskedstale

Bøger i Det Gamle Testamente
NationX

NationX var en dansk hjemmeside, som primært henvendte sig til børn og unge i alderen 12-25 år. 

NationX blev officielt åbnet den 11. november 2003 og har pr. 1. oktober 2006 over 75.000 medlemmer og var Danmarks næststørste chatside af sin slags. I 2015 var der kun  1.300 brugere, og er siden lukket.

Eksterne henvisninger 

 NationX.dk 

Chattjenester
Top-Toy

TOP-TOY A/S var et dansk firma der solgte og importerede legetøj i Norden. TOP-TOY er moderselskabet for BR-Legetøj (populært kaldet Fætter BR), Toys "R" Us (Skandinavien) og TOP-TOY Ltd. (Hongkong). Fra 1987 til 1996 stod de desuden bag Superleg. 
Koncernen erklærede sig konkurs d. 28 december 2018, efter at have gået i rekonstruktion i november måned. Begrundelsen er et svingende julesalg og et dårligt årsregnskab i november måned. I januar 2019 blev Top Toys varelager samt rettighederne til navnet BR købt af Salling Group.

TOP-TOY sælger legetøj til børn i aldersgruppen fra 0-12 år. Hovedkontoret ligger i Vallensbæk med centralt distributionscenter i Greve. Afdelingen i Hongkong har ansvaret for indkøb, design, ordrestyring, kvalitetskontrol, afsendelse mv. af de varer der er fremstillet i Asien. TOP-TOY stod i 2010 for halvdelen af det danske legetøjsmarked.

Eksterne henvisninger

Referencer 

Legetøjsproducenter i Danmark
Handelsvirksomheder i Danmark
Etableret i 1963
Ophørt i 2018
Fredspolitisk Folkeparti

Fredspolitisk Folkeparti var et politisk parti i Danmark, stiftet 15. december 1963 af en udbrydergruppe fra Det Radikale Venstre med tilknytning til foreningen Een Verden. Partiets mærkesager var dansk udtræden af NATO, opgivelse af enhver form for militært værn samt støtte til internationalt samarbejde i FN-regi og støtte til udviklingslandene.

Den førende kraft bag dannelsen af Fredspolitisk Folkeparti var rektor Aage Bertelsen, som var udtrådt af Det Radikale Venstre i 1962, efter at Det Radikale Venstre i 1961 havde støttet den dansk-vesttyske Enhedskommando under NATO. Bertelsen udgav i 1962 bogen Her er dit våben som indeholdt et 14-punktsprogram for et fredspolitisk parti. Da Fredspolitisk Folkeparti blev dannet blev Her er dit våbens 14-punktsprogram til partiets program.

Fredspolitisk Folkeparti var kortvarigt repræsenteret i Folketinget, da løsgængeren Anders Storgaard, der den 27. marts 1964 var udtrådt af SF, den 26. maj 1964 tilsluttede sig partiet. Partiet opstillede til folketingsvalget 1964 under partibogstavet "M", hvor de opnåede 9.070 stemmer (0,3 %) og røg ud af Folketinget, hvorefter partiet ikke har været opstillet. På Fredspolitiske Folkepartis liste blev der også opstillet kandidater fra Det nye Retssamfund, der var en udbrydergruppe fra Retsforbundet.

Fredspolitisk Folkeparti blev aldrig formelt opløst, men har ikke haft aktiviteter siden 1971, hvor det sidste bestyrelsesmøde blev afholdt.

Noter

Litteratur 
 Fredspolitisk Folkeparti - Program og vedtægter .
 Peter Nordentoft Olson: Fredspolitisk Folkeparti: et pacifistisk forsøg på opnåelse af folketingsrepræsentation, Odense Universitetsforlag, 1985. .

 Poul Villaume: Peter Nordendorf Olson: Fredspolitisk Folkeparti. Et pacifistisk forsøg på opnåelse af folketingsrepræsentation (boganmeldelse) i Historisk Tidsskrift bind 15 s. 204f, 1987.

 Jan Øberg & Johan Galtung Aage Bertelsen (1901 – 1980) – Danish educator for peace , 14. juli 2014, TFF Associates and Themes Blog.

Radikale Venstre
Tidligere politiske partier i Danmark
Etableret i 1963
Julelys

Julelys er en fællesbetegnelse for alle de lys, der hører julen til. Og da julen også er en lysfest findes der mange udgaver af julelys.

I Danmark er de almindeligste julelys nok lysene på juletræet juleaften. De senste årtier er juletræslysene i de fleste hjem udskiftet med elektriske indendørs lyskæder grundet brandfaren, men mange steder holdes der stadig fast i den gamle tradition med levende lys på juletræet. De små juletræslys er normalt røde eller hvide, men fås også i andre farver f.eks. guld og sølv. Lysene sættes fast på træet med dertil indrettede lysholdere – enten i form af mere eller mindre kunstfærdige klemmer, der sættes fast på grenene eller i form af små kroge der kan hænges på grenene som holder balancen ved hjælp af en lang stang med en modvægt under selve lysholderen.

Når alle lysene tændes samtidigt på træet, stråler og glitrer det i stuen og en duft af gran og stearin breder sig (i uheldigere tilfælde også en stank af branket juletræspynt!). Når lysene tændes på juletræet er det signal til at dans og sang om juletræet kan begynde og herefter kommer julegaveuddeling og især gaveudpakning. Det er nok denne begivenhed – når juletræslysene tændes og forventningen om den kommende gaveudpakning kan ses i børnenes ansigter – der har givet navn til udtrykket: At få julelys i øjnene. Udtrykket betyder, at man ser frem til noget bestemt; ser mulighed for noget stort.

Ud over juletræslysene findes naturligvis også kalenderlyset, der brændes ned gennem hele december med en nedtælling af dagene til juleaften angivet i stearinen. Mange hjem har ud over kalenderlyset flere juledekorationer med levende lys og de fleste familier laver også deres egen adventskrans. Kransen er traditionelt udstyret med fire lys, hvor der gradvist tændes flere og flere lys alt efter hvor mange søndage der er tilbage til jul. Til Luciadag den 13. december bærer luciabrudene lys – ofte som en lyskrans på hovedet, og som en lysbuket i hånden.

De senere år er det blevet mere og mere populært i Danmark at dekorere med julelys udendørs. Elektriske lyskæder til brug udendørs findes i mange variationer, i mange farver og med eller uden blink. De fleste nøjes med en enkelt eller to lyskæder med hvidt lys viklet om et par buske i forhaven. Men oftere og oftere ses også hele huse pyntet med lys og figurer. Mange butikker betaler ind til en fælles julelyskasse, hvorfra der betales til juleudsmykning med opsætning af elektrisk lys og guirlander i hele gaden i julemåneden.

Eksterne henvisninger 
 historie-online.dk: Julelys, lystiggeri og gravlys
 historie-online.dk: Julelysestage – (Smålands-lysestagen)

Julepynt
Belysning
Juletræer
Venstrereformpartiet

Venstrereformpartiet, eller bare kaldet Reformpartiet, var et udbryderparti fra Det forenede Venstre, der blev stiftet i 1895 efter forliget om Københavns befæstning. Partiet var antimilitaristisk og liberalt i sin grundholdning.

J.C. Christensen, Viggo Hørup, Thorvald Poulsen og Carl Theodor Zahle var med i Venstrereformpartiet, som splittedes i 1905 med dannelsen af Det Radikale Venstre. En del af medlemmerne gik over i det nydannede parti, mens resten gik sammen med Det Danske Venstre og dannede det moderne Venstre.

Reformpartiet
Radikale Venstre
Tidligere politiske partier i Danmark
Etableret i 1895
Ophørt i 1905
Johnny Jørgensen

Johnny Jørgensen (født i københavn) er en dansk sanger, sangdubber og sangunderviser.

Johnny Jørgensen startede som barn i Københavns Drengekor og har siden da sunget.
Johnny Jørgensen er kendt for sangen "Morgen på Atlantis" fra musicalen Atlantis, som startede Jørgensens karriere, da han medvirkede i musicalen til uropførelsen på Bellevue Teatret i 12. august 1993 og året efter på Østre Gasværk. Begge gange i rollen Koptos.
Johnny har ofte sunget kor for bl.a. Sanne Salomonsen, Søs Fenger, Thomas Helmig, Jokeren, Lars Hug, Lex & Klatten, Stig Rossen, Tommy Körberg og Elaine Paige.
Johnny har været solist og korleder i Koret Læderhalsene fra 1991. Herfra er han bl.a. kendt for at have imiteret George Michael og Michael Jackson i Selvsving-regi.

Johnny Jørgensen er fast underviser på Det Danske Musicalakademi i Fredericia.
I 2013 var han kor- og vokalinstruktør ved afgangselevernes Showcase, som bestod af Danmarkspremieren 23. juni 2013 på Legally Blond the Musical og Smokey Joe's Cafe.

I 2013 var Johnny også sang- og vokalinstruktør ved The One and Only Companys opsætning af "Shrek the Musical", som havde Danmarkspremiere i Forum 5. april 2013. Også Skammerens Datter 1 og 2 på Østre Gasværk har Jørgensen også vokal- og kor instrueret.

Johnny har været kor- og vokalinstruktør på Nyborg Voldspils sommerforestillinger siden 2008.

I 2009 medvirkede Johnny i hovedrollen som den russiske stormester Anatoly i Chess i Herning Kongrescenter. I 2013 medvirker han i den nyskrevet danske musical Esaura som præst, smed, sejler og ensemble, Danmarkspremiere 19. september 2013 på Fredericia Teater

Johnny er også en del af den omtalte youtube-video Les Misérables Wedding Flash Mob ved Sune Svanekiers bryllup, som bl.a. har høstet stor ros og opmærksomhed her hjemme som i udlandet. Folkene bag lavede senere en "2'er", som blev fremført under Årets Reumertuddeling 5. maj 2013. Denne gang handlede Flash-mobben om skuespiller (og navnegiver) Poul Reumerts liv.

Derudover har Johnny også en fast del af stemmeensemblet ved "Disney on Ice"-showsene rundt omkring i danmark.

Film 
Stemme (dub):
 "Løvernes Konge 2" - Kovu

Sang/korsang:
 "Løvernes Konge - Disney
 "Madagaskar ,
 "Disney's Tarzan" - Kor på bl.a. "Du' mit hjertes slag"
 "Peter Plys og Hafferlaffen"
 "Junglebogen 2 "Charlie og chokoladefabrikken (film) - Umpa-lumpa

TV 
 Dansk Melodi Grand Prix 1995 - Sang (nr. 1): "Hvis du bli'r ved"
 Dansk Melodi Grand Prix 2000 - Sang (nr. 4): "Den drømmende by"
 Det Europæiske Melodigradprix 2001 - Kor: "Never ever let you go"

Johnny har desuden flere gange være korsanger i Dansk Melodi Grand Prix

Tjek fødsels- og dødsår
Sangere fra Danmark
Deltagere ved Dansk Melodi Grand Prix 2000
Deltagere ved Dansk Melodi Grand Prix 1995
Dansk Data Arkiv

Dansk Data Arkiv (DDA) er Danmarks nationale dataarkiv for forskningsdata fra samfundsvidenskab, sundhedsvidenskab og historie. Dansk Data Arkiv indsamler, bevarer og fomidler datamaterialer fra denne fagrække. Forskningsdatamaterialerne er især materialer produceret ved kvantitative undersøgelser. Disse materialer er særlig velegnede til analyse med statistiske metoder.

Dansk Data Arkiv blev oprettet i 1973 som et forsøg finansieret af Statens Samfundsvidenskabelige Forskningsråd. Forsøgsperioden var oprindeligt tre år, men blev forlænget med to yderligere år, medens der blev arbejdet på en permanentgørelse. I forsøgsperioden var Dansk Data Arkiv placeret fysisk i København. 

I 1978 blev Dansk Data Arkiv gjort permanent som et institut ved Odense Universitet og placeret i Odense. 

I 1993 blev Dansk Data Arkiv en del af Statens Arkiver.

Ekstern henvisning 
 Dansk Data Arkiv 

Danmarks arkiver og arkivalier
Far til fire i højt humør

Far til fire i højt humør er en dansk film fra 1971 – Med den slutter Far til fire-serien, ikke i den klassiske Far til fire-serie med helt nye skuespillere.

 Manuskript og instruktion Ib Mossin.
Blandt de medvirkende kan nævnes:

 Helge Kjærulff-Schmidt – (Far)
 Bente Messmann – (Søs)
 Bo Andersen – (Lille Per)
 Buster Larsen – (Onkel Anders)
 Vera Gebuhr – (Fru Sejersen)
 Aase Werrild
 Eli Benneweis
 Claus Jespersen
 Sonny Benneweis
 Diana Benneweis
 Poul Tyron
 Ole Ishøy

Eksterne henvisninger 
 

I højt humør
Danske film fra 1971
Dansksprogede film
Film instrueret af Ib Mossin
Tjærehandleren

Tjærehandleren er en dansk film fra 1971, skrevet og instrueret af Jens Ravn efter en roman af Aksel Sandemose.

Medvirkende
 Erik Mørk
 Ulla Lock
 Axel Strøbye
 Helle Virkner
 Lily Weiding
 Claus Nissen
 Vera Gebuhr
 Simon Rosenbaum
 Jakob Nielsen
 Gunnar Lemvigh
 Jens Okking
 Jørgen Beck
 Gerda Madsen
 Benny Hansen

Eksterne henvisninger 
 

Film baseret på værker af danske forfattere
Film instrueret af Jens Ravn
Danske film fra 1971
Far til fire - gi'r aldrig op!

Far til fire – gi'r aldrig op! er en dansk film fra 2005 – en ny Far til fire-film, instrueret af Claus Bjerre efter manuskript af Claus Bjerre, Tine Frellesen og Thomas Glud.

Handling 
Far bliver fyret, fordi han ikke passer til virksomhedens nye profil. Søs bliver fotomodel, Ole kæmper for at samle et band, og Mie arrangerer et stort talentshow på skolen, mens Per prøver at løse familiens problemer på sin helt egen måde.

Medvirkende 
Blandt de medvirkende kan udover de fire børn nævnes:

 Jess Ingerslev – (Onkel Anders)
 Niels Olsen – (Far)
 Sofie Lassen-Kahlke
 Jesper Asholt
 Martin Brygmann
 Anne Marie Helger

Referencer

Eksterne henvisninger 
 

Gi'r aldrig op!
Danske film fra 2005
Film instrueret af Claus Bjerre
Dansksprogede film
Fluerne på væggen

Fluerne på væggen er en dansk spændingsfilm fra 2005, skrevet og instrueret af Åke Sandgren.

Medvirkende
Trine Dyrholm
Lars Brygmann
Kurt Ravn
Henrik Prip
Elsebeth Steentoft
Ida Dwinger
Tina Gylling Mortensen
Finn Storgaard
Lars Ranthe
Jeppe Kaas
Karina Skands
Mads Knarreborg

Eksterne henvisninger 
 

Danske film fra 2005
Thrillerfilm fra Danmark
Dansksprogede film
Gastornis

Gastornis, eller Diatryma, er en uddød slægt af store fugle der levede i Palæogen perioden.
I Europa blev slægten kaldt Gastornis, hvis medlemmer var gennemsnitlig 1,75m høje. I Nordamerika var der en slægtning der var 2m høj, som blev placeret i sin egen slægt Diatryma. De anses nu for at være samme slægt, Gastornis.

De havde et usædvanligt stort næb, der muligvis betyder at de var kødædende.
De havde kun små vinger, så de kunne ikke flyve.

Eksterne henvisninger 

Uddøde dyr
Babe - den kække gris

Babe – den kække gris (originaltitel Babe) er en amerikansk-australsk familiefilm fra 1995 om grisen Babe, der er en ung forældreløs gris, som med sit gode sprog, og sin stærke vilje overvinder alle forhindringer. Filmen er skrevet og instrueret af Chris Noonan, baseret på en roman af Dick King-Smith. Filmen havde dansk biografpremiere 25. december 1995.

Babe – den kække gris blev synkroniseret til dansk med stemmer af bl.a. Vibeke Hastrup, Susse Wold, Peter Zhelder, Peter Aude, Torben Sekov, Lasse Lunderskov og John Hahn-Petersen. Efterfølgende DVD- og Bluray-udgivelser er dog ikke synkroniserede til dansk, hvilket gør dem mindre egnede for filmens væsentligste målgruppe.

I 1998 kom efterfølgeren Babe 2 - den kække gris kommer til byen. Den havde dansk biografpremiere 29. januar 1999.

Begge film er produceret af filmselskabet Universal Pictures.

Handling 

Babe kommer ud på en farm, der ejes af en familie ved navn Hoggetts. På den farm har alle de eksisterende dyr deres egen plads i et meget stift sæt af regler og normer. De andre dyr på farmen synes, at den eneste ting, en gris har at leve for, er at blive slagtet. Men så let giver Babe ikke op. Han har nemlig store ambitioner om at blive hyrdehund, eller måske rettere sagt om at blive "hyrdegris", ligesom sin plejemor Fly. Babe kæmper i hele filmen mod fordomme og latterliggørelse fra både mennesker og dyr.

Eksterne henvisninger 
 

Film fra 1995
Komediefilm fra USA
Dramafilm fra Australien
Familiefilm fra USA
Golden Globe for bedste film - musical eller komedie
Dramafilm fra USA
Engelsksprogede film
Windows Aero

Aero (eller AERO) er en grafisk brugerflade til Microsofts styresystem Windows Vista.

Navnet er et akronym for Authentic, Energetic, Reflective, and Open, hvilket på dansk kan oversættes til "Autentisk, Energisk, Reflekterende og Åben".

Der er tale om et ressourcekrævende system, hvorfor en del computere vil have problemer med at køre det.

Microsoft Windows
Gesten Lokalråd

Gesten Sogneråd opstod i 1996 ved en sammenlægning af foreningerne Gesten Borger- og Håndværkerforening og Gesten mod År 2000.

I år 2009 tog "Gesten Sogneråd" navneforandring til "Gesten Lokalråd"

Sognerådet, der består af 7 medlemmer og 2 suppleanter, er en upolitisk interesseorganisation, med følgende formål:

 at virke til gavn for Gesten Sogn og sognets beboere.

Sognerådet søger at få størst mulig kompetence på årsmødet. Sognerådet kan tage selvstændige initiativer, og påtager sig ansvaret for at få udført de opgaver, som kommunalbestyrelsen delegerer til rådet.

Endvidere er det Sognerådets hensigt at blive en naturlig hørings- og samarbejdspartner med, i alle spørgsmål vedrørende lokalområdet, der behandles i kommunalbestyrelsen.

Lokalrådet indkalder også til kontaktrådsmøder.

Lokalrådet er ligeledes bestyrer af Gesten fonden.

 Gesten Lokalråd

Foreninger fra Danmark
Etableret i 2006
Cobolt

Cobolt har flere betydninger:

 kobolt - et grundstof
 Cobolt (forlag) - tegneserieforlag